open-index/open-wikipedia-markdown huggingface dataset:
טורפדו (אגודת ספורט)

**אגודת הספורט המתנדבת "טורפדו"** (ברוסית: **Добровольное-спортивное общество «Торпедо»**; בקיצור: **ДСО Торпедо**) היא התאחדות הספורט של עובדי תעשיית הרכב ברוסיה שהוקמה לראשונה בשנת 1936. האגודה שמה לה למטרה לקדם את הספורט לסוגיו בקרב עובדי תעשיית הרכב ברוסיה. היא מאגדת את כל מועדוני הספורט של טורפדו ברוסיה וכוללת מועדון רוגבי, מועדון הוקי קרח, כדורסל, קטרגל, כדורעף, פולו מים, בנדי, כדורגל חופים ועוד.

המועדון המפורסם והמצליח ביותר הוא מועדון הכדורגל טורפדו מוסקבה, שהיווה חלק מהאגודה משנת הקמתה ועד 1997, עת הופרט המועדון וכבר אינו מהווה חלק מאגודת הספורט.

## מועדוני טורפדו
*טורפדו מוסקבה, 3 פעמים אלופת ברית המועצות (1960, 1965, 1976 (סתיו)), 6 פעמים מחזיקת הגביע הסובייטי (1949, 1952, 1960, 1968, 1972, 1986), מחזיקת גביע רוסיה (1993)
*טורפדו מוסקבה (כדורמים), אלופת ברית המועצות (1948, 1953), מחזיקת הגביע הסובייטי (1947, 1948).
*טורפדו מוסקבה (כדורעף)
*טורפדו מוסקבה (רוגבי), נוסדה בשנת 2013. מתמודדת בליגת המשנה הרוסית ברוגבי.
*טורפדו מוסקבה (כדורסל)
*טורפדו מוסקבה (בנדי)
*טורפדו מוסקבה (הוקי קרח), אלופת מוסקבה 2020
*טורפדו מוסקבה (כדורגל נשים), נוסדה בשנת 2013. השתתפה באליפות רוסיה בשנים 2013–2015 והתמודדה בגביע רוסיה בשנים 2013–2016.
*טורפדו מוסקבה (כדורגל חופים)
*טורפדו מוסקבה (כדורגל אולמות) נוסדה בשנת 2004. אלופת רוסיה 2017, 2018, 2019. פיינליסטית גביע UEFS, אלופת ליגת האלופות (UEFS) 2018.
*טורפדו מוסקבה (קטרגל נשים)

## קבוצות נוספות בשם טורפדו
*טורפדו מוסקבה
*טורפדו ניז'ני נובגורוד (הוקי קרח)
*טורפדו כותאיסי
*טורפדו זודינו
*טורפדו פיטר
*טורפדו ולדימיר
*טורפדו איז'בסק (כדורגל נשים)

## קישורים חיצוניים
* 
* סקירת מועדוני טורפדו בעולם 

## הערות שוליים

קטגוריה:מוסקבה: מועדוני ספורט
קטגוריה:רוסיה: ארגוני ספורט
הייליה

**הַיאָלִאָה** או **הייליה** (באנגלית: **Hialeah**) היא עיר במחוז מיאמי-דייד, פלורידה, ארצות הברית. לפי מפקד האוכלוסין משנת 2020, מתגוררים בעיר כ-223,109 תושבים, מה שהופך אותה לעיר השישית בגודלה בפלורידה. היאלאה משמשת עיר מרכזית במטרופולין של מיאמי אשר ממוקמת כצפונית-מזרחית להיאלאה. המכללה הלאומית של פלורידה נמצאת בעיר, ומסלול מרוצי הסוסים פארק הייליה (נפתח בשנת 1925) התפרסם בזכות הגינון וציפורי הפלמינגו שבו. הפארק הלאומי אוורגליידס נמצא כ-25 ק"מ דרומית-מערבית לעיר.

בהיאלאה יש אחוז הקובנים הגבוה ביותר בכל ערי ארצות הברית - 75.3%. אחוז דוברי הספרדית בהיאלאה הוא אחד מהגבוהים בכל ארצות הברית - 96.3%.

## היסטוריה
ההתיישבות באזור החלה בשנות ה-20 של המאה ה-20, והיאלאה הוכרזה כעיר בשנת 1925. עוד בשנותיה הראשונות, הפכה היאלאה למרכז תרבות, בידור וספורט אזורי. העיר נפגעה קשה במהלך הוריקן בשנת 1926. היא צמחה באטיות עד שמלחמת העולם השנייה הביאה לאזור פיתוח תעשייתי. בשנת 1937 הייתה היאלאה העיר האמריקאית האחרונה שבה עברה הטייסת האמריקאית הידועה אמיליה ארהארט במסעה האחרון. בתקופה זו חלה בעיר צמיחה דמוגרפית גדולה ביותר. אחרי המהפכה הקובנית בשנת 1959 הגיעו מהגרים קובנים רבים לעיר.

## דמוגרפיה
לפי מפקד האוכלוסין משנת 2010, מתגוררים בעיר 224,669 תושבים ב-74,067 משקי בית. בשנת 2000 ההכנסה החציונית למשק בית בעיר הייתה 29,492 דולר. העיר מחזיקה בשיא ארצי של תושבים ממוצא דומיניקני והונדורסי.

## קישורים חיצוניים

* 
* 

## הערות שוליים

קטגוריה:פלורידה: ערים
קטגוריה:יישובים שהוקמו ב-1925
Q (ג'יימס בונד)

**Q** הוא כינוי לדמות בדיונית בסדרת סרטי וספרי ג'יימס בונד. שמו האמיתי מוזכר פעם אחת בספרים: רב-סרן רותרויד.

Q משמש כראש "ענף Q" - חטיבת המחקר והפיתוח הבדיונית של שירות הביטחון החשאי הבריטי. דמות זו ידועה בשל המוטיב הסדרתי בסרטים שבמסגרתו Q מתדרך את בונד לפני כל פעילות מבצעית. בתדריכים אלו, Q מציג לבונד את האמצעים הטכנולוגיים שישמשו אותו במהלך המבצע.

## רקע
Q הופיע ב-21 מתוך 24 סרטי הסדרה. שלושת הסרטים שבהם לא הופיע הם "חיה ותן למות" (1973), "קזינו רויאל" (2006) ו"קוונטום של נחמה" (2008). הדמות הופיעה גם בהפקות שאינן רשמיות, כגון הסרט "לעולם אל תאמר לעולם לא".

בנובלות של איאן פלמינג הדמות כמעט ואינה מופיעה, אלא רק בספרים של סופרים מאוחרים יותר.

## גילום הדמות
לאורך השנים גילמו את Q שחקנים שונים. בסרט הראשון בסדרה, "ד"ר נו", אשר יצא לאקרנים בשנת 1962, מגלם את Q השחקן פיטר ברטון. בשנים 1963–1999 גילם את Q השחקן הוולשי דזמונד לואלין. הוא נבחר לתפקיד לאחר שברטון לא יכול להתפנות להמשך הסרטים. לואלין שיחק ב-17 סרטים – האחרון שבהם, "העולם אינו מספיק", יצא לאקרנים מעט לפני מותו של לואלין. בסרט זה, Q מציג בפני בונד את דמותו של ג'ון קליז, **R**, כיורשו המיועד. קליז החליף את לואלין לאחר מותו בסרט "למות ביום אחר". בנובמבר 2011 נודע כי השחקן בן וישו הוא שיגלם את הדמות בסרט "סקייפול". וישו, אשר היה באותה העת כבן 31, הוא הצעיר ביותר שגילם את הדמות. הוא גילם את Q גם בסרטים "ספקטר" ו"לא זמן למות".

## הערות שוליים

קטגוריה:ג'יימס בונד
קטגוריה:דמויות בדיוניות
מורנו ואלי

**מורנו ואלי** (באנגלית: **Moreno Valley**) היא עיר הממוקמת במחוז ריוורסייד, קליפורניה, ארצות הברית. מורנו ואלי היא חדשה יחסית, אשר הוקמה ב 3 בדצמבר 1984  כמיזוג היישובים מורנו ואלי, סונימד ואדגמונט, והתפתחה במהירות. לפי אומדן משנת 2016 מתגוררים בה כ-205,499 תושבים. מורנו ואלי היא העיר השנייה בגודלה במחוז, ה-21 בקליפורניה וה-112 בארצות הברית. לעיר יש קשרים טובים במיוחד עם שכנתה ריוורסייד אשר שוכנת ממערב לעיר. שטח העיר הוא 51.5 מיילים רבועים, וגובהה 1,650 רגל. מועצת העיר בת ארבעה חברים בוחרת את ראש העירייה המנהל את העיר.

מבחינה כלכלית, מקורות התעסוקה המרכזיים בעיר הם בסיס חיל האוויר האמריקאי השוכן בסמוך לעיר, מערכות החינוך והבריאות המקומיות, וולגרינס והרשת וולמארט.

לפי מפקד האוכלוסין האמריקאי משנת 2010 גרים בעיר כ-193,365 תושבים, כאשר הצפיפות היא 1,450.4 נפש לקמ"ר. רוב האוכלוסייה היא ממוצא היספני. 18.9% מהתושבים הם לבנים שאינם היספאנים, 6.1% אסייתים, 18% אפרו-אמריקאים, 0.9% אינדיאנים, 26.8% מגזעים אחרים ו-5.7% משני גזעים או יותר. ניתן לייחס את הצמיחה המהירה של האוכלוסייה למגוון אפשרויות דיור איכותיות, הכוללות בתי מנהלים יוקרתיים, בתים צמודי קרקע ובמחירים סבירים, אורח חיים ידידותי למשפחה, בתי ספר טובים, מתקני איכות חיים מרשימים ומרכזי עבודה מתרחבים.

את העיר משרתים שני בתי חולים: המרכז הרפואי המחוזי של ריוורסייד ובית החולים הקהילתי של קייזר פרמננטה. 

בגבולה המערבי של העיר נמצאת תחנת רכבת שנפתחה ב-2016 ומקשרת את העיר לקו של מטרולינק (SCAX).

## אקלים

## קישורים חיצוניים

* 

## הערות שוליים

קטגוריה:קליפורניה: ערים
קטגוריה:יישובים שהוקמו ב-1984
טלוויזיה חכמה

טקסט=טלוויזיה חכמה של חברת LG - אפליקציית הדפדפן|ממוזער|264x264 פיקסלים|טלוויזיה חכמה המכילה שלל אפליקציות
טלוויזיה חכמה, באנגלית (Smart TV) היא מקלט טלוויזיה הכולל חיבור לאינטרנט ומערכת הפעלה המאפשרת למשתמשים לגשת לתכנים מקוונים, ליישומים, לשירותי סטרימינג, ולרשתות חברתיות ישירות מהמכשיר. טלוויזיות חכמות משלבות בין הטכנולוגיה של מקלטי טלוויזיה רגילים לבין היכולות של מחשבים אישיים, ומספקות חווית צפייה עשירה ומותאמת אישית למשתמשים. במובן הזה המילה "חכם" מתייחסת לעובדה שלמכשיר יש יותר יכולות מאשר הגרסה הקלאסית שלו, זאת אומרת לדוגמה שלטלוויזיה חכמה יש יכולת להתחבר לאינטרנט, להתחבר לרשת הביתית, להוריד קובצי  על המכשיר ולהתקין אפליקציות כבנוסף ליכולת של הגרסה הקלאסית של צפייה בתכנים בלבד, כיום (שנת 2024) רוב הטלוויזיות החכמות מבוססות אנדרואיד, אך יש כאלה שגם טייזן ואחרות, הטלוויזיה החכמה הומצאה בשנת 1994 ועברה הרבה שדרוגים מאז, אך הושקו לראשונה בשוק העולמי בשנת 2011, כיום, יש מספר חברות רבות לאומיות שמייצרות טלוויזיות חכמות, כגון, סמסונג, LG, ועוד, בעוד שהטלוויזיה החכמה זו המצאה חדשה יחסית שממשיכה לעבור שדרוגים

## היסטוריה
הטלוויזיה החכמה פותחה בסופו של העשור הראשון של המאה ה-21 בעיקר כדי למלא את הצורך לאחד את עולם המדיה שברשת האינטרנט עם מקלט הטלוויזיה הביתי, ולאפשר לצופה לבחור במגוון אפשרויות חדשות כמו שימוש בדפדפן, יוטיוב ואפליקציות נוספות.

המכשיר שקדם לטלוויזיות החכמות היה הסטרימר שהיה מבצע את אותה הפעולה בדיוק (חיבור הטלוויזיה לאינטרנט) אך הוא היה רכיב חיצוני והיה נדרש לחברו לטלוויזיה לאחת הכניסות בה, מרחב הפעולות בסטרימר היה מוגבל ומצומצם יחסית ביחס לפעולות שיש בטלוויזיות החכמות המודרניות.
כיום התוכנה הנפוצה ביותר לטלוויזיות חכמות היא אנדרואיד של חברת גוגל בדומה לעולם הטלפונים החכמים והיא שולטת על כ-60% מנפח השוק של הטלוויזיות החכמות.

## קישורים חיצוניים

קטגוריה:טלוויזיה: טכנולוגיה
לאוניד אדוארדוביץ' סלוצקי

**לאוניד אדוארדוביץ' סלוצקי** (ברוסית: **Леонид Эдуардович Слуцкий**; נולד ב-4 בינואר 1968) הוא חבר הדומה הממלכתית של רוסיה, יושב ראש המפלגה הליברל-דמוקרטית הלאומנית מאז 27 במאי 2022.

ב כיהן כיו"ר הוועדה לענייני חבר המדינות העצמאיות, אינטגרציה אירואסייתית והיחסים עם ילידי רוסיה בניכר. מהדומה השביעית, סלוצקי הוא מכהן כיו"ר הוועדה לעניינים בינלאומיים של הדומה.

## ביוגרפיה
סלוצקי כיהן כסגן ראשון ליו"ר ועדת הדומה לעניינים בינלאומיים והפך ליו"ר הוועדה לעניינים בינלאומיים במושב הדומה השביעי. הוא דיקן הפקולטה ליחסים בינלאומיים באוניברסיטה הממלכתית של מוסקבה לכלכלה, תורת המידע וסטטיסטיקה. הוא החזיק במשרות בנק בכירות והיה יועץ של ראש עיריית של מוסקבה. סלוצקי גם דיווח לדירקטוריון של נשיאות הסובייט העליון של רוסיה הסובייטית. הוא בעל דוקטורט בכלכלה מהמכון המוסקבאי לכלכלה וסטטיסטיקה.

ב-17 במרץ 2014, יום לאחר משאל העם בחצי האי קרים, סלוצקי היה אחד משבעת האנשים הראשונים שהוטלו עליהם סנקציות על ידי הנשיא אובמה בצו מנהלי מספר 13661. הסנקציות הקפיאו את נכסיו בארצות הברית ולאסור עליהם מלהיכנס לארצות הברית. בשל משבר קרים, הוא היה גם ברשימת הסנקציות שהטילו קנדה והאיחוד האירופי.

בשנת 2018 הפך סלוצקי לדמות המרכזית של שערוריית המין הראשונה בהיסטוריה של הדומה הממלכתית הרוסית, שכוסתה בהרחבה על ידי התקשורת הרוסית והבינלאומית, שהוביל לחרם סולידרי של התקשורת כלפיו.

## דעותיו
ב-1 בפברואר 2017 סלוצקי הביע עניין ביחסים קרובים יותר בין רוסיה לבין סוריה וציין כי הוועדה לעניינים בינלאומיים מתכננת לערוך מושב משותף של הדומה והמועצה העממית של סוריה.

ב-2017 סלוצקי קרא למשאל העם לעצמאות קטלוניה "מבחן מוגבל" של האיחוד האירופי ותהה האם "בריסל תסכים לזכות העמים להגדרה עצמית, כפי שהיה לה נוח עם קוסובו, או שתמשיך להתעקש על עקרון השלמות הטריטוריאלית", כפי שהיא עשתה עם חצי האי קרים.

סלוצקי הביע דאגה על תוכנית פיתוח הטילים והנשק הגרעיני של צפון קוריאה, וביקש לשוב למשא ומתן בהשתתפות שש המדינות: צפון קוריאה, דרום קוריאה, רוסיה, ארצות הברית, סין וגם יפן. ב-24 בפברואר 2017, הוא גם הביע דאגה בדבר הרטוריקה הפוליטית האמריקאית שביקרה את חוזה סטארט החדש, האמנה להפחתת הנשק גרעיני בין ארצות הברית לבין רוסיה וקרא לשתי המדינות לחזור לשולחן המשא ומתן ולדון בנושא. זאת אמר בתגובה לתוכניות להגדלת ההוצאות הצבאיות שעליהן הודיע הנשיא דונלד טראמפ בנאום במושב משותף של הקונגרס, בפברואר 2017, ובתגובה לפריסה נוספת של הגנה מרחבית בגובה רב בקוריאה.

## קישורים חיצוניים

* 

## הערות שוליים

קטגוריה:סגל אוניברסיטת מוסקבה
קטגוריה:חברי הדומה הממלכתית
קטגוריה:פוליטיקאים רוסים
קטגוריה:חברי מפלגת רוסיה המאוחדת
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1968
צ'אק גראסלי

**צ'ארלס ארנסט גראסלי** (באנגלית: **Charles Ernest Grassley**; נולד ב-17 בספטמבר 1933) הוא פוליטיקאי אמריקאי, המכהן כנשיא הזמני של הסנאט האמריקני מ-3 בינואר 2025 ומשמש גם כנציגה של מדינת איווה בסנאט האמריקני מאז שנבחר ב-1980, מטעם המפלגה הרפובליקנית. הוא נבחר לתפקיד שש פעמים ברציפות.

כותיק הסנאטורים מטעם המפלגה הרפובליקנית הוא כיהן בשנים 2019–2021 כנשיא הזמני של הסנאט.

לפני בחירתו לסנאט היה חבר בית הנבחרים של ארצות הברית מטעם מחוז הקונגרס השלישי של איווה (1975–1981) ובבית הנבחרים של איווה (1959–1975). הוא ישב בראש הוועדה הפיננסית של הסנאט מינואר עד יוני 2001 ומינואר 2003 עד דצמבר 2006, בקונגרס ה-115 של ארצות הברית הוא ישב בראש ועדת המשפט של הסנאט של ארצות הברית, ובקונגרס ה-116 כיהן שוב כיושב ראש הוועדה הפיננסית בסנאט.

## ביוגרפיה
גראסלי נולד בעיר ניו הרטפורד שבאיווה ללואיס ארתור ורות' (לבית קרואין) גראסלי. הוא סיים את לימודיו התיכוניים בבית הספר התיכון העירוני. באוניברסיטת צפון איווה, שנקראה באותה עת בשם המכללה להוראה של מדינת איווה (Iowa State Teachers College), קיבל תואר ראשון ב-1955 והיה למוסמך אוניברסיטה ב-1956. בעתו סטודנט, הצטרף לאחווה החברתית-מקצועית אלפא גמא רו. בשנות ה-50 של המאה ה-20 עבד בבתי חרושת אחדים באיווה, תחילה כחותך פחי מתכת ולאחר מכן כעובד פס ייצור. הוא שקד על לימודי דוקטורט במדע המדינה באוניברסיטת איווה, אך לא השלים את התואר.

גראסלי ייצג חלקים ממחוז בטלר בבית הנבחרים של איווה מ-1959 עד 1975. לאחר מכן הוא היה חבר בית הנבחרים של ארצות הברית מטעם המחוז השלישי של איווה. ב-1980 נבחר לסנאט של ארצות הברית תוך שהוא גובר על הסנאטור הדמוקרטי המכהן ג'ון קולבר. במרץ 2009, במסגרת שערורייה בה היו מעורבים מנהלים בחברת AIG ובמסגרתה קיבלו מענקי שכר על חשבון משלם המיסים למניעת קריסתה של AIG, המליץ לבכירי החברה לנקוט בגישה היפנית, להתנצל בפומבי ואז להתפטר או להתאבד. ב-2015 החליף את פטריק לייהי בראשות ועדת המשפט של הסנאט. כיושב ראש הוועדה, זימן את בנו של נשיא ארצות הברית דונלד טראמפ, דונלד טראמפ ג'וניור, להעיד בפני ועדת המשפט בעניין התערבות רוסיה בבחירות לנשיאות ארצות הברית ב-2016.

גראסלי הוא הסנאטור הרפובליקני הוותיק ביותר בסנאט של ארצות הברית עם פרישתו של אורין האץ' ובעקבות התפטרותו של ת'אד קוקרן. בינואר 2019 מונה לנשיא הזמני של הסנאט, אך לאחר שהרפובליקנים איבדו את הרוב בסנאט, הוחלף בידי הסנאטור פטריק לייהי, אשר ותיק ממנו בשש שנים, ובקונגרס ה-117 גראסלי נושא התואר "הנשיא הזמני של הסנאט בדימוס".

## קישורים חיצוניים

* 

* 
* 

## הערות שוליים

קטגוריה:אמריקאים ילידי איווה
קטגוריה:בוגרי אוניברסיטת צפון איווה
קטגוריה:חברי בית הנבחרים של ארצות הברית מאיווה
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי האספה הכללית של איווה
קטגוריה:נשיאים זמניים של הסנאט של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1933
אלינה נצ'אייבה

**אלינה נצ'אייבה** (באסטונית: **Elina Netšajeva**; נולדה ב-10 בנובמבר 1991) היא זמרת סופרן אסטונית.

## ביוגרפיה
נצ'אייבה סיימה את לימודיה בבית הספר הצרפתי בטאלין שבאסטוניה בשנת 2011. בשנת 2016 השלימה את לימודיה במכללה האקדמית האסטונית לתיאטרון ומוזיקה. התואר שקיבלה היה תואר M.A (תואר שני) והוא עסק בשירה קלאסית בתקופה הקלאסית ולאחריה.

הופעת הבכורה שלה בעולם המוזיקה הייתה בעונה השלישית של התחרות "Eesti Ostib Superstaari", היא עברה את האודישן בהצלחה והתקבלה לנבחרת הבנות. נצ'אייבה הודחה מהתוכנית בשלב חצי הגמר (שלב נמוך, הגמר כולל עשרה משתתפים). ב-2014 השתתפה נצ'אייבה בתחרות "Klassikatähed 2014" והייתה אחת משלוש הפיינליסטיות.

נצ'אייבה הנחתה את הקדם-אירוויזיון האסטוני "Eesti Laul" לשנת 2017 יחד עם מרקו רייקופ. בדצמבר באותה השנה שינתה נצ'אייבה את שם המשפחה הבִּמתי שלה לתעתיק אנגלי, קרי, Nechayeva במקום Netšajeva.

ב-3 במרץ 2018 ניצחה נצ'אייבה בתחרות "Eesti Laul 2018", ונבחרה לייצג את אסטוניה באירוויזיון 2018 עם השיר La Forza. ב-8 במאי 2018 הופיעה נצ'אייבה בחצי הגמר הראשון של האירוויזיון. שירה של אסטוניה היה התשיעי בסדר ההופעות. בתום הערב הוכרזה אסטוניה כעולה השנייה מבין עשר המדינות שעלו לשלב הגמר שהתקיים ב־12 במאי 2018. בגמר האירוויזיון הגיעה נצ'אייבה למקום השמיני.

בשנת 2020 הופיעה בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל.

## קישורים חיצוניים

* 

## הערות שוליים

קטגוריה:זמרי אופרה אסטונים
קטגוריה:זוכי אסטי לאול
קטגוריה:אסטונים ממוצא רוסי
קטגוריה:זמרות אסטוניות
קטגוריה:משתתפי אירוויזיון 2018
קטגוריה:נציגי אסטוניה באירוויזיון
קטגוריה:ילידות 1991
ז'קלין ביר

**ז'קלין ביר** (בצרפתית: **Jacqueline Beer**; נולדה ב-14 באוקטובר 1932) היא שחקנית קולנוע צרפתייה.

## ביוגרפיה
ביר נולדה בפריז. ב-1954 זכתה בתואר "מיס צרפת". באותה שנה עלתה ביר לשלב 16 המועמדות הסופיות בתחרות מיס תבל שנערכה בארצות הברית. מיד לאחר מכן חתמה על חוזה עם חברת הסרטים סרטי פרמאונט.

בסרט האמריקאי הראשון שבו היא הופיעה, "זה רגש מסוים", לצד בוב הופ, היא שיחקה בתפקיד דוגמנית.

היא שיחקה בכמה סרטים: בסרט "נשרים צורחים" העוסק במלחמת העולם השנייה, בקומדיה הרומנטית "דו-שיח בחדר המיטות" לצד דוריס דיי, בסרט הבלשים "הפרס" ובסרט "תוצרת פריז" העוסק באופנה.

ביר הייתה נשואה פעמיים, ומבעלה הראשון יש לה שלושה ילדים. בעלה השני היה חוקר הארצות תור היירדאל והיא משמשת כיושבת הראש של מרכז המחקר לחקר הטבע הקרוי על שמו.

## קישורים חיצוניים

קטגוריה:שחקניות קולנוע וטלוויזיה צרפתיות
קטגוריה:זוכות מיס צרפת
קטגוריה:מהגרים מצרפת לארצות הברית
קטגוריה:משתתפות בתחרות מיס תבל 1954
קטגוריה:צרפתיות שנולדו ב-1932
קטגוריה:צרפתים שנולדו ב-1932
ריצ'רד דיליין

**ריצ'רד דיליין** (באנגלית: **Richard Dillane**; נולד ב-1964) הוא שחקן אנגלי. הוא שיחק בתפקיד הסוכן הבריטי פיטר ניקולס בסרט המתח זוכה האוסקר וגלובוס הזהב "ארגו" של בן אפלק משנת 2012. עוד גילם את מרב, בעלה של מרגרט המפריז (בגילומה של אמילי ווטסון), בסרטו של ג'ים לואץ' "תפוזים ושמש".

דיליין גילם את ורנר פון בראון בדוקודרמה "Space Race" של ה-BBC. הוא שיחק בתפקיד נירון קיסר במחזה "פאולוס" מאת הווארד ברנטון בתיאטרון המלכותי הלאומי, והופיע בתפקיד סטיבן מטורין בעיבוד הרדיופוני של ה-BBC לרומנים אוברי-מטורין מאת פטריק או'בריאן. כמו כן גילם את דמותו של פיטר גווילם בשלושה עיבודים לרומנים מאת ג'ון לה קארה.

## ביוגרפיה
דיליין גדל סמוך ללונדון יחד עם אחיו סטיבן דיליין, שגם הוא שחקן. הוא סיים תואר בפילוסופיה באוניברסיטת מנצ'סטר. הוא התגורר באוסטרליה במשך עשר שנים ועבד בפרת', סידני והובארט כשחקן ובמאי, לפני שחזר לבריטניה.

ב-1988 ביים דיליין את המחזה "טרטיף" מאת מולייר עבור להקת התיאטרון אולד ניק באוניברסיטת טסמניה בהובארט.

בקולנוע הופיע דיליין בסרטים "האביר האפל", "כח המחשבה" לצדו של מארק סטרונג, "דינוזאורים בקונגו", "The Edge of Love", "החליפה", "טריסטן ואיזולדה", ובתפקיד ביל וראת'ר, מאהבו האחרון של קול פורטר, בסרט "לילה ויום" בכיכובו של קווין קליין.

ב-2011 שיחק דיליין בתפקיד קרטר בפרק "Let's Kill Hitler" ובפרק "The Wedding of River Song" בסדרת המדע בדיוני "דוקטור הו". עוד בטלוויזיה הופיע בתפקיד המרגל ג'ון ריצ'רדסון בסדרת הריגול "ספוקס", בדמות נוכל אוסטרלי בשם גרהם פול בפרק בסדרה "הנוכלים", בתפקיד הצלם ואהוב לשעבר מיילס ברודי בסדרה "רגליים קרות", בתפקיד תאודור פלאט המכור לסמים בפרק הראשון של הסדרה "לואיס", ובדמות יועץ נישואים בסדרה "Men Behaving Badly". הוא הופיע בתפקיד קבוע בדמות המנתח שון אנדרסון בסדרה הרפואית "חדר מיון" ובדמות בראד קונור בסדרה זוכת הפרסים "Soldier Soldier" של רשת ITV.

ב-2015 שיחק דיליין בתפקיד צ'ארלס ברנדון, דוכס סאפוק הראשון בסדרת הטלוויזיה ההיסטורית של ה-BBC "וולף הול". ב-2016 הופיע בתפקיד פקד בילוש מייקל וייט בסדרה "עדות אילמת".

דיליין שיחק בתיאטרון הלאומי בלונדון ועם הלהקה השייקספירית המלכותית בסטרטפורד על האייבון. הוא גילם את המלט בפרת' שבאוסטרליה בהפקה בבימויו של ריי אומודיי. בשנת 2000 הופיע בתפקיד דוכס סאפוק בהפקה זוכת פרס אוליבייה של מייקל בויד של המחזות הנרי השישי, חלק ראשון, חלק שני וחלק שלישי בסטרטפורד, לונדון ומישיגן.

### חיים אישיים
דיליין נשוי לשחקנית הבריטית ילידת סקוטלנד ג'ייני מקנה הידועה מתפקידה באופרת הסבון הבריטית הפופולרית "נשות הכדורגלנים". לבני הזוג שלושה בנים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1964
טומב ריידר (משחק וידאו, 1996)

**טומב ריידר** (באנגלית: **Tomb Raider**; בתרגום חופשי: ** שודדת הקברים**) הוא משחק פעולה והרפתקאות ממוחשב מגוף שלישי, הראשון בסדרת משחקי *[[טומב ריידר (סדרת משחקים)|טומב ריידר]]*. המשחק פותח על ידי Core Design והופץ על ידי Eidos Interactive לקונסולות המשחקים Sega Saturn, פלייסטיישן ולמערכת ההפעלה MS-DOS ב-25 באוקטובר 1996 ובהמשך גם ל-N-Gage, Microsoft Windows, iOS, Android ול-Mac OS. המשחק שוחרר לרשת ה-PlayStation Network ב-אוגוסט 2009 באמריקה הצפונית ובאוגוסט 2010 באירופה. טומב ריידר עוקב אחר קורות חיי לארה קרופט, ארכאולוגית בריטית המחפשת אחר אוצרות עתיקים.

המשחק קיבל שבחים רבים, שחלק גדול מהם הגדירו את המשחק בתור אחד ממשחקי הווידאו הטובים ביותר שנוצרו. מכירות המשחק הגיעו לכ-7 מיליון עותקים שנמכרו בכל העולם. מורשת המשחק עד היום מהווה בסיס למשחקי פעולה-הרפתקאות ממוחשבים.

רימייק למשחק העונה לשם *[[Tomb Raider: Anniversary]]* יצא לאור ב-2007 לכבוד עשור ליציאת המשחק ואתחול מחדש למשחק העונה לאותו השם יצא לאור ב-2013.

## קישורים חיצוניים

* 

* 
* טומב ריידר, באתר MobyGames
* 
* 

## הערות שוליים

קטגוריה:משחקי וידאו משנת 1996
קטגוריה:משחקי יריות ממוחשבים (גוף שלישי)
קטגוריה:משחקי פעולה-הרפתקאות
קטגוריה:משחקי DOS
קטגוריה:משחקי Sega Saturn
קטגוריה:משחקי מובייל
קטגוריה:משחקי פלייסטיישן
קטגוריה:טומב ריידר
קטגוריה:משחקי וידאו שפותחו בממלכה המאוחדת
קטגוריה:משחקי iOS
טטרה 90

ממוזער|300px|דגם "טטרה 90"
**טטרה 90** (בצ'כוסלובקית: **Tatra 90**) היא אב טיפוס של מכונית סלון מתוצרת יצרנית הרכב הצ'כית **[[טטרה (רכב)|טטרה]]** (באנגלית: "Tatra company") אשר יוצרה בשנת 1935.

סך הכול יוצרו 2 אבות-טיפוס.

## "טטרה 90"

* 4 דלתות
* דלתות קדמיות - "דלתות התאבדות" (ציר פתיחת הדלת מנוגד לכיוון התנועה הקדמי)
* 6 נוסעים
* מערכת חשמל - 12 וולט

## ראו גם
* טטרה 20
* טטרה 49
* טטרה 52
* טטרה 81
* טטרה 87
* טטרה 605

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1935
קטגוריה:מכוניות סלון
קטגוריה:כלי רכב המיוצרים בצ'כיה
90
הים האכזר (סרט)

**הים האכזר** (באנגלית: **The Cruel Sea**) הוא סרט מלחמה בריטי משנת 1953 עם ג'ק הוקינס, דונלד סינדן ודנהולם אליוט בתפקידים הראשיים.

התסריט מבוסס על הרומן הים האכזר מאת ניקולס מונסארט  מ-1951. מונסארט שירת כמפקד ספינות מלחמה ליווי לשיירות אספקה באוקיינוס האטלנטי והעלה בנובלה זאת את חוויותיו ורגשותיו.

העלילה מתארת את המערכה באוקיינוס האטלנטי בין הצי המלכותי הבריטי שתפקידו העיקרי היה להגן של שיירות ספינות מהתקפה על ידי הצוללות הגרמניות שנקראו U-boats.

הסרט היה מועמד לפרס אוסקר לתסריט המעובד הטוב ביותר, ג'ק הוקינס היה מועמד לפרס באפט"א לשחקן הטוב ביותר בתפקיד ראשי.
## תקציר העלילה
הסרט פותח במונולוג מפי לוטננט קומנדר ג'ורג' אריקסון (ג'ק הוקינס) שלאחר פרוץ מלחמת העולם השנייה הועבר מצי הסוחר לפקד על קורבטה מסוג פלאואר בשם "קומפאס רוז" (HMS Compass Rose):

לקציניו לוקהרט (דונלנד סינדן), פרבי (ג'ון סארטון) ומורל (דנהולם אליוט) אין כל ניסיון בשירות בים. הקצין הראשון שלו, בנט (סטנלי בייקר), מתעמר במלחים ובקצינים אך עד מהרה נאלץ לעזוב את האנייה בגלל כיב תריסריון ובמקומו מתמנה לוקהרט כלוטננט ראשון שהוא כאמור סגנו של המפקד.

לאחר שלושת שבועות של אימונים יוצאת הספינה לצפון האטלנטי ומתחילה ללוות שיירות. הם חווים הטבעת ספינות על ידי צוללות גרמניות ומשתדלים למשות מהים ולהציל את האנשים. בעזרת ציוד רדאר הם מצליחים למקם צוללת גרמנית ולהשמיד אותה. הם גם יורים בתותחי נ"מ על מטוסים גרמניים.

באחד המקרים מזהה הצוות בטעות צוללת ואריקסון מורה להטיל פצצות עומק אף על פי שבמים יש ניצולים מספינה טבועה. הם נהרגים והדבר מעיק על מצפונו תקופה ממושכת.

הם מגיעים מרוצים לליברפול שם מתחיל רומן קצר בין לוקהרט לקצינה ג'ולי הלם (וירג'יניה מקאנה שהתפרסמה אחר כך בסרט לחופש נולדה) המשרתת בחיל העזר של הצי לנשים (WRNS). מורל מגלה שאשתו השחקנית (מוירה ליסטר), בוגדת בו.

לאחר מכן הם יוצאים שוב לאוקיינוס בסביבות גיברלטר. הים שורץ צוללות ובלילה אחד נפגעת הספינה משני טילי טורפדו וטובעת. רוב האנשים נספים מטביעה וקפיאה במים הקרים ורק קומץ ניצולים בשתי סירות הצלה ביניהם אריקסון, לוקהרט ופרבי, מצליחים להישאר בחיים עד שהם ניצלים על ידי ספינה של הצי.

אריקסון מועלה לדרגת קומנדר ומתמנה למפקד הפריגטה סולטאש (HMS Saltash) עם לוקהרט כסגנו. הוא נתון בכעין פוסט טראומה ושומע כל הזמן את הזעקות של אנשיו לנטוש את הספינה (!Abandon Ship) ונחוש בדעתו להטביע צוללת גרמנית כנקמה.

לבסוף הם מגלים צוללת ומצליחים לפגוע בה בעזרת פצצות עומק. הצוללת טובעת והניצולים שוחים לעבר הספינה ומועלים עליה. אריקסון אומר כי זו הפעם הראשונה שהוא רואה בעיניו את האויב.

הסרט מסתיים לאחר המלחמה כשהספינה סולטאש מלווה לנמל צוללות גרמניות שנכנעו.

## קישורים חיצוניים

*קדימון לסרט הים האכזר, באתר יוטיוב
קטגוריה:הצי המלכותי הבריטי
קטגוריה:סרטי 1953
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על רומנים בריטיים
רחוב בלפור (בת ים)

**רחוב בלפור** הוא אחד מן הרחובות הראשיים הארוכים בעיר בת ים.
## גאוגרפיה
הרחוב מתחיל ברחוב יצחק שדה שבדרום העיר וממשיך עד לגבול בין בת ים ליפו, הוא מסתיים בכיכר ההפרדה שבין יפו לבת ים. ציר הרחוב ממשיך דרך רחוב יפת, רחוב רזיאל, רחוב אילת, דרך יפו תל אביב ודרך מנחם בגין עד לפתח תקווה.

ברחוב זה פועלים עסקים רבים - בנקים, חנויות, מסעדות, קיוסקים ועוד.

ברחוב בלפור עוברים מרבית קווי האוטובוס בעיר, ומצוי בו נתיב תחבורה ציבורית. בסמוך לרחוב ממוקמת תחנת בלפור בקו האדום של הרכבת הקלה.

אורך הרחוב הוא 2,480 מטרים, והוא כולל מעל 140 בניינים.

במשך שנים רבות סבל הרחוב בחורף ממערכת ניקוז לקויה, שגרמה בימות הגשמים להצטברות שלוליות גדולות בחלקו הנמוך של הרחוב.

מגפת הקורונה השפיעה רבות על הפעילות ברחוב, שמאכלס חנויות רחוב לכל אורכו, וכעשרה אחוזים מהן נסגרו.

## הערות שוליים

קטגוריה:הנצחת ארתור ג'יימס בלפור
בלפור, רחוב (בת ים)
עבד אלנבי נמאזי

אייתוללה **עבד אלנבי נמאזי** (בפרסית: عبدالنبي نمازي; ) היה איש דת ופוליטיקאי איראני.

חבר במועצת המומחים האירנית ה-3 של הרפובליקה האסלאמית של איראן, ולאחר מכן היה חבר גם במועצה ה-4 וה-5.

עבד אלנבי נולד בבושהר שבאיראן. הוא היה התובע הכללי במערכת המשפט של הרפובליקה האסלאמית.

בשנת 2002, התפרסם עבד אלנבי בעיתונות לאחר שהתעלם לכאורה מהוראה שקיבל מעלי ח'אמנאי.

בשנת 2006, חזר אייתוללה עבד אלנבי לכותרות, לאחר שהוביל מחאה על טבח המוסלמים בקשמיר, ואף ביקש ממועצת הביטחון של האו"ם להתערב בנושא.

נמאזי מת ב-28 בינואר 2024.
## קישורים חיצוניים

## הערות שוליים

קטגוריה:אנשי דת מוסלמים שיעים
קטגוריה:איראנים שנולדו ב-1945
קטגוריה:איראנים שנפטרו ב-2024
Vision of Love

**Vision of Love** (בעברית: **חיזיון של אהבה**) הוא שיר של הזמרת מריה קארי. השיר הוא השיר הראשון אי פעם בקריירה שלה והוא יצא כסינגל הראשון מאלבום הבכורה שלה Mariah Carey ב-15 במאי 1990.

השיר הגיע למקום הראשון במצעד הבילבורד הוט 100, התשיעי במצעד הסינגלים הבריטי, והראשון במצעד המוזיקה האוסטרלי.

## רקע וכתיבה
השיר נכתב על ידי קארי עצמה ובן מרגוליס והופק על ידי רט לורנס ונראדה מייקל וולדן. מבחינה מוזיקלית השיר הוא שיר דאנס איטי וטמפו עם קולות רקע אותם עושה קארי בעצמה. השיר מתאר את הצפיות של קארי בין האהבה עליה היא חלמה ביחס למאהב הנוכחי שלה.

## וידאו קליפ והופעה
הקליפ לשיר צולם באפריל 1990 ובו מראים את קארי בקתדרלה גדולה שם היא עושה מדיטציה ושרה ליד חלון גדול שהתמונות שלו מתחלפות.

השיר בוצע במספר טקסים ותוכניות טלוויזיה ביניהם תוכנית האירוח של אופרה וינפרי וטקס פרסי הגראמי. בנוסף במהלך השנים קארי נהגה לבצע את השיר כמעט בכל סיבוב הופעות ואף הכניסה אותו למספר אלבומים נוספים כמו אלבום ההופעות החיות שלה MTV Unplugged, אלבום אוסף להיטי מקום הראשון שלה Number 1's, אלבום אוסף הלהיטים שלה Greatest Hits, ואלבום אוסף הבלדות שלה, The Ballads.

## ביקורת
השיר זכה לביקורות מתונות, בעוד ההפקה הייתה שייכת לשנות ה-80 המאוחרות השירה שלה לא הייתה שונה בהרבה מאמנים פופולרים אחרים באותה תקופה כמו פאולה עבדול ודבי גיבסון. אם כי השיר זכה לביקורות חיוביות רבות שכן הרבה מבקרי מוזיקה ציינו את יכולת ההשפעה של השיר.

לדוגמה, כתב ממגזין הניו יורקר ציין שלשיר יש השפעה רבה על הרבה זמרי הפופ והR&B ועל התוכנית "אמריקן איידול". גם מגזין רולינג סטון ציין את ההשפעה הרבה שיש לשיר על זמרי הפופ וה-R&B של שנות ה-90 לטוב ולרע. במשך השיר זכה לפופולריות ואהדה רבה בשל השימוש שלו במוזיקה עממית אשר היוותה השראה על אמנים רבים. זמרות מפורסמות כמו קלי קלרקסון, ביונסה, ריהאנה וכריסטינה אגילרה ציינו כי השיר השפיע עליהם מבחינה מוזיקלית ואף במשך שנים צוות מחקר גילה כי לשיר יש גם השפעה בריאותית בכך שהוא משפיע מבחינות פיזיולוגיות וביוכימיות על מתבגרים מדוכאים.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי 1990
קטגוריה:סינגלי בכורה מ-1990
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:סינגלים מאלבומי MTV Unplugged
קטגוריה:סינגלים בהוצאת CBS רקורדס
קטגוריה:סינגלים בהוצאת קולומביה רקורדס
ספירלת ארכימדס

שמאל|ממוזער|300x300 פיקסלים|שלושה סיבובים מלאים של זרוע אחת של ספירלת ארכימדס
שמאל|ממוזער|304x304 פיקסלים|ספירלת ארכימדס מוצגת על מערכת קואורדינטות קוטביות. קרן היוצאת ממוקד הספירלה פוגשת סיבובים עוקבים של הספירלה בנקודות הרחוקות זו מזו מרחק קבוע (כאן 1)
**ספירלת ארכימדס** (מכונה גם **ספירלה חשבונית**) היא ספירלה הקרויה על שם המתמטיקאי היווני ארכימדס בן המאה ה-3 לפנה"ס, שתיאר ספירלה כזאת בספרו *[[על ספירלות]]*. ספירלת ארכימדס היא מקום גאומטרי של נקודות התואמות את המיקומים לאורך זמן של נקודה המתרחקת מנקודה קבועה במהירות קבועה לאורך קו המסתובב במהירות זוויתית קבועה. באופן שקול, ספירלת ארכימדס יכולה להיות מוגדרת בקואורדינטות קוטביות (*r*, *θ*) על ידי המשוואה
: \, r=a+b\theta
עם מספרים ממשיים *a* ו - *b*. שינוי הפרמטר a יגרום לסיבוב הספירלה, בעוד b שולט על המרחקים בין סיבובים עוקבים.

## מאפיינים
קרן היוצאת מהמוקד של ספירלת ארכימדס פוגשת סיבובים עוקבים של הספירלה בנקודות הרחוקות זו מזו מרחק קבוע (השווה ל-2π*b* אם *θ* נמדד ברדיאנים). מכאן השם "ספירלה חשבונית". נבדלת ממנה הספירלה הלוגריתמית שבה מרחקים אלה יוצרים סדרה הנדסית.

לספירלת ארכימדס שתי זרועות, אחת עבור *&#x3B8;*&#x20;>&#x20;0 ואחת עבור *&#x3B8;*&#x20;r=a+b\theta^{1/c}.

כאשר  c = 1 מתקבלת ספירלת ארכימדס הרגילה.
עקומים ספיראלים שאינם ארכימדים השייכים למשפחה זאת כוללים את הספירלה ההיפרבולית (c = -1), את ספירלת פרמה (c = 2), ואת ספירלת ליטוס (c = -2). כמעט כל הספירלות המופיעיות הטבע הן ספירלות לוגריתמיות ולא ארכימדיות. בכל זאת, ספירלות דינמיות רבות (כמו ספירלת פארקר של רוח השמש) הן ארכימדיות.

## יישומים
ארכימדס הראה דרך לרבע את המעגל וגם לחלק זווית לשלוש זוויות שוות בעזרת ספירלת ארכימדס. הוכח כבר ששתי הפעולות האלה אינן אפשריות בעזרת סרגל ומחוגה בלבד.
מסגרת|מנגנון מדחס מגילות
לספירלת ארכימדס מגוון רחב של יישומים. מדחסי מגילות המשמשים לדחיסת גזים כוללים זוג אינוולוטים של מעגל בגודל זהה, הדומים מאוד לספירלת ארכימדס. ספירלת ארכימדס משמשת גם בקפיצי האיזון של שעונים ובחריצי תקליטים מוקדמים (אף על פי שמאוחר יותר נעשה שימוש גם בתקליטים עם מרחק משתנה בין החריצים כדי לאפשר את הגדלת כמות המוזיקה שניתן לשים בתקליט).

דרך אפשרית לעזור באבחון ובהערכת המידה של רעד נוירולוגי היא לבקש מהמטופל לצייר ספירלת ארכימדס.
בספירלות ארכימדס נעשה גם שימוש במקרני DLP כדי להפחית את "תופעת הקשת". בנוסף, ספירלות ארכימדס משמשות בתעשיית המזון כדי להעריך את ריכוז החיידקים על צלוחית ספירלית. הן משמשות גם כדי למדל את הצורה הנוצרת מנייר או סרט בעל עובי קבוע העוטף גליל.

## ראו גם
* ספירלה
* ספירלה לוגריתמית
* על ספירלות
* בורג ארכימדס
* ספירלת תאודורוס

## קישורים חיצוניים

* 

## הערות שוליים

קטגוריה:ספירלות
אלרגיה לשום

**אלרגיה לשום** היא אלרגיית מזון נפוצה, בה נוצרת תגובה דלקתית בעקבות מגע העור עם אבקת צמח השום או עם שמניו.

האלרגיה נפוצה בעיקר בקרב אנשים אשר נדרשים לעבד שום במסגרת עבודתם, כדוגמת שפים וטבחים.

אלרגיה לשום גורמת להתפרצות דרמטיטיס בעור. החומר העיקרי שיוצר את התגובה הדלקתית הדיאליל דיאליליד כימי שיחד עם תרכובות שונות כגון דיסולפיד ואליצין שנמצאים בשמנים של צמחים מסוג הAllium כגון שום, בצל וכרישה.

האלרגיה לשום ידועה מאז שנת 1950 לפחות.

הטיפול באלרגיה כולל הימנעות מכל מגע עם שום ומוצריו, וטיפול בעזרת אור אולטרה סגול באזורים בהם נחשף העור ונפגע.

## קישורים חיצוניים

## הערות שוליים

שום
טריאתלון באולימפיאדת הנוער בואנוס איירס (2018)

טורנירי ה**טריאתלון ב[[אולימפיאדת הנוער בואנוס איירס (2018)]]** התקיימו בפארק השלושה של פברואר בין ה-7 באוקטובר עד ה-11 באוקטובר 2018. התחרויות הורכבו מטורניר נערים וטורניר נערות, שבכל אחד מהם השתתפו 32 טריאתלטים, וטורניר נבחרות מעורבת שהורכבה מ-16 מקבוצות של 4 טריאתלטים, 2 נערים ו-2 נערות, מלאומים שונים.

## העפלה
ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בטורנירים נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל הטריאתלטים נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2002).

הוועד האולימפי הבינלאומי ואיגוד הטריאתלון הבינלאומי סיכמו כי מדינה תוכל לשלוח נציג אחד בלבד לכל טורניר. מכסות העפלה לטורנירים נקבעו בחלוקה יבשתית בהתאם לתחרויות העפלה יבשתיים. חלוקת המכסות היא כדלקמן: מכסה למדינה המארחת, 3 מכסות לאפריקה, 7 מכסות לאמריקה, 5 מכסות לאסיה, 12 מכסות לאירופה, 2 מכסות לאוקיאניה ו-2 מכסות עולמיות. אם מדינה בוחרת שלא להשתמש במכסה שלה, המכסה תוקצה מחדש למדינה המדורגת הבאה בתור בהתאם לחלוקה המגדרית מאותה יבשת. אם לא תמצא מדינה העונה לקריטריון הזה, המכסה תוקצה מחדש לנבחרת המדורגת הבאה בהתאם לחלוקה המגדרית שטרם העפילה בהתאם לסדר העדיפויות הבא: אמריקה, אסיה, אפריקה, אירופה ואוקיאניה.

## לוח זמנים
:כל הזמנים הם לפי הזמן המקומי (UTC-3)

## מדליות ומנצחים

## הערות שוליים

קטגוריה:אולימפיאדת הנוער בואנוס איירס (2018)
Cevapsız Çınlama

"**Cevapsız Çınlama**" (באנגלית: "**Unanswered Ringing**"; ובעברית: "**צִלְצוּל שֶׁלֹּא נַעֲנָה**") הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי. הוא יצא לאור ב-19 באוגוסט 2016, בהוצאת חברת התקליטים דואן מיוזיק קומפני כסינגל שלא מתוך אלבום.

הווידאו קליפ הנלווה של "Cevapsız Çınlama" שבר את שיאו של "Bangır Bangır" מאת גולשן, כאשר הפך לקליפ הטורקי הנצפה ביותר בכל הזמנים.

השיר הגיע למקום השני בטורקיה טופ 20 והראשון בטורקיה טופ 40.

## רקע וכתיבה
השיר נכתב והופק על ידי אמרה קאראדומן. "Cevapsız Çınlama" הוא סינגל הבכורה של טילקי, אך לא נחשב לכזה באופן מלא, שכן הוא בהשתתפותה. כמו כן, הוא הסינגל הרביעי של קאראדומן; אחריו הוציאה טילקי את הלהיט "Sen Olsan Bari", שהצליח בשיאו להגיע למקום הראשון בטורקיה טופ 20 ונחשב לסינגל הבכורה שלה.

עם "Cevapsız Çınlama" הופיעו קאראדומן וטילקי במקומות רבים וביצעו מספר גרסאות שקטות שלו.

## וידאו קליפ
הווידאו קליפ הנלווה של "Cevapsız Çınlama" מציג את טילקי וקאראדומן ברובו, כשהם רוקדים על כביש מהיר. תחילה, ניתן לראות רקדנית בטן, רוקדת לצלילי מוזיקה מיוחדים אותם יצר קאראדומן בעצמו. לאחר מכן, טילקי מגיחה לעברו של קאראדומן, כשהיא על אופנוע, בו נוהג מישהו אחר וכך ממשיך הקליפ.

הקליפ זכה להצלחה עולמית ונכון לאוגוסט 2023 מונה הצפיות שלו עומד על כ-555 מיליון צפיות, דבר שהופך אותו לקליפ הטורקי הנצפה ביותר בכל הזמנים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אמרה קאראדומן
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אמרה קאראדומן
קטגוריה:שירים שהופקו על ידי אמרה קאראדומן
קטגוריה:שירים על כאב לב
קטגוריה:שירים על שיחות טלפון
קטגוריה:סינגלים בהוצאת DMC
Sen Olsan Bari

"**Sen Olsan Bari**" (באנגלית: "**It Were You"**; ובעברית: "**[הַלְּוַאי שֶׁ]זֶּה הָיִיתָ אַתָּה**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-27 ביולי 2017 בהוצאת חברת התקליטים דואן מיוזיק קומפני כסינגל שלא מתוך אלבום וכסינגל הבכורה של טילקי.

השיר הגיע למקום הראשון בטורקיה טופ 20; שירה הראשון של טילקי שזכה לכך.

## רקע וכתיבה
השיר נכתב והופק על ידי ארסיי אונר. "Sen Olsan Bari" נחשב לסינגל הבכורה של טילקי, על אף שבשנה הקודמת ליציאתו השתתפה ב-"Cevapsız Çınlama" של אמרה קאראדומן. בשיר מתארת טילקי מצב הוא היא משוועת לכך שבן זוגה לשעבר יידע כיצד היא מתייחסת אליו ומייחלת לכך ש"הלוואי שזה היה הוא", איתה.

את השיר ביצעה במספר מופעים וגרסה בולטת שלו הייתה כזו שבה האטו את הקצב שלו ושילבו צלילי פסנתר.

## וידאו קליפ
הווידאו קליפ הנלווה של "Sen Olsan Bari" מציג את טילקי כשלאורכו היא רוקדת עם דובי בגודל שלה בצבע ורוד. בתחילתו, ניתן לראותה כשהיא מקיצה ומוצאת את הדובי שלה בתוך הבריכה שמסביב לביתה. לאחר מכן, היא קופצת אל תוך הבריכה, מצילה את הדובי ומייבשת אותו עם מייבש שיער וזאת, בנוסף לביצוע מילותיו.

הקליפ זכה להצלחה עולמית ונכון לאוגוסט 2023, מונה הצפיות שלו עומד על כ-500 מיליון צפיות, דבר שהופך אותו לקליפ הטורקי השלישי הנצפה ביותר בכל הזמנים, כשהראשון לכך הוא שירה "Cevapsız Çınlama" שיצא בשנת 2016 כחלק משיתוף פעולה עם הדי ג'יי הטורקי אמרה קאראדומן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי אליינה טילקי
קטגוריה:שירים בטורקית
קטגוריה:שירים על געגוע
קטגוריה:שירים על צעצועים
קטגוריה:סינגלים בהוצאת DMC
Sun Vika

"**Sun Vika**" (בעברית: "**אשמתך**") הוא סינגל שהוקלט על ידי הזמרת הפינית אוולינה. השיר יצא לאור ב-2 במרץ 2018, תחת חסותן של יוניברסל מיוזיק גרופ ואם-אייזי מיוזיק רקורדס. השיר נכלל באלבומה השני, SOS, ביחד עם כמה שירים נוספים שהוציאה קודם לכן.

עם יציאתו נכנס השיר אל המקום הראשון במצעד שבפינלנד.

## רקע וכתיבה
השיר נכתב על ידי מיקו הרמה, והופק על ידו גם כן. את השיר פרסמה אוולינה לראשונה באינסטגרם שלה, שם הודיעה כי הוא עתיד לצאת כבר בתחילת מרץ, 2018. יום לאחר מכן, פרסמה אותו במלואו.

השיר הצליח להגיע בשיאו אל המקום ה-1 במצעד שבפינלנד, ובכך הפך לרביעי של אוולינה שעשה זאת.

## וידאו קליפ
הווידאו קליפ הנלווה שיצא לשיר, צולם כמה שבועות לפני שהועלה לערוץ ה-Vevo של אוולינה, ב-22 במרץ 2018.

## מיקומי שיא
עם יציאתו, נכנס היישר אל המקום ה-4 במצעד הפיני.

## קישורים חיצוניים

## הערות שוליים

קטגוריה:שירי אוולינה
לוויין צילום

[ממוזער|צילום של לוויין ריגול אמריקאי, USA-224, של מתקן שיגור טילים איראני, בו אירע פיצוץ קודם לשיגור טיל ביום 29 באוגוסט 2019. למחרת היום, הצילום הופיע ב[טוויטר|ציוץ שפרסם נשיא ארצות הברית דונלד טראמפ. אנליסטים צבאיים העריכו כי הצילום הוא ברזולוציה של פחות מ-10 ס"מ לפיקסל. לוויין צבאי זה נמצא בשירות מאז שנת 2011 ומאז שוגרו לחלל לוויינים משוכללים יותר.]]
**לוויין צילום** הוא לוויין המצויד במצלמה ומטרתו צילום כדור הארץ. לצילום זה יכולות להיות מספר מטרות:
* מדעית: חקר כדור הארץ, הטבע והאקולוגיה שלו, ניטור מצב הטבע ושינויי האקלים, חיזוי מזג האוויר, אוקיינוגרפיה ועוד.
* מסחרית: צילום תמונות ברזולוציה גבוהה לצורכי מיפוי, הפקת סרטי ותוכניות טבע, יערנות, חיזוי מזג האוויר, תכנון ערים ועוד.
* צבאית: לוויין צילום צבאי מכונה לוויין ריגול והוא מצויד במצלמת זום טלסקופית עם כושר הגדלה ורזולוציה גבוהים במיוחד. מטרתו לעקוב מלמעלה אחר האויב, תנועותיו הצבאיות, בניית תשתיות צבאיות וכו'.
לווייני צילום מודרניים מצוידים במצלמות דיגיטליות בעלות כושר הגדלה (זום) וכושר הפרדה (רזולוציה) גבוהים במיוחד.
המצלמות המתקדמות ביותר מאפשרות להבחין בפרטים שגודלם קצת פחות מ-10 ס"מ.

## ראו גם
* תצלום לוויין

## קישורים חיצוניים

קטגוריה:ערכים שבהם תבנית בריטניקה אינה מתאימה
צילום, לוויין
קטגוריה:צילום על ידי לוויין
Got My Mind Set on You

**Got My Mind Set on You** הוא שיר שנכתב והולחן על ידי רודי קלארק ובוצע במקור על ידי ג'יימס ריי  בשנת 1962, תחת השם "I've Got My Mind Set on You". 
ב-1987 הוציא ג'ורג' האריסון גרסה מחודשת לשיר שנכללה באלבומו "Cloud Nine".

## גרסתו של ג'ורג' האריסון לשיר
מתוך שלושת הסינגלים שהגיעו למקום הראשון במצעדים בארצות הברית, היה זה השיר היחיד של האריסון שאותו לא כתב או הלחין, והשיר היחיד ללא גוונים דתיים. השיר היה לא רק השיר האחרון של האריסון שהגיע למקום הראשון במצעדים בארצות הברית, אלא גם השיר האחרון מתוך כל יוצאי הביטלס, נכון לשנת 2018.
השיר הגיע למקום הראשון בארצות הברית שבוע לפני שהביטלס נכנסו להיכל התהילה של הרוק אנד רול. בכך היה האריסון אחד ממעט אמנים שהיה להם סינגל במצעדים בארצות הברית, בעת שהוכתרו להיכל התהילה. השיר הגיע למקום השלישי במצעד הלהיטים של הבילבורד בשנת 1988. בבריטניה הגיע השיר למקום השני במצעדים השבועיים.
השיר נכלל באלבומי אוסף של האריסון: Best of Dark Horse 1976–1989 משנת 1989, ו-Let It Roll: Songs by George Harrison שיצא בשנת 2009, שמונה שנים לאחר מותו. בנוסף, ביצוע לשיר נכלל באלבום שהקליט במסע הופעות ביפן, שיצא ב-1992.

לשיר הופקו שני קליפים. הקליפ השני שהופק היה מועמד לשני פרסי MTV לווידאו קליפים בשנת 1988, אך לא זכה באף אחת מן הקטגוריות.

בשנת 1988 ביצע וירד אל ינקוביק גרסה פרודית לשיר בשם "Six Words Long" הנוגעת למילים הנישנות וחוזרות בשיר. הגרסה של ינקוביק לשיר נכללה באלבומו שיצא בשנה זו.

## קישורים חיצוניים

## הערות שוליים

קטגוריה:שירי 1962
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
טיימור רג'אבוב

**טיימור רג'אבוב** (באזרית: **Teymur Rəcəbov**; נולד ב-12 במרץ 1987, באקו, בירת אזרבייג'ן) הוא שחמטאי אזרי בדרגת רב-אמן. הוא העפיל לחצי גמר אליפות העולם 2004, בשנת 2008 זכה בגביע עולם בשח מהיר. וב-2019 זכה בגביע העולם בשחמט.

נכון לספטמבר 2025, מדורג במקום השני באזרבייג'ן ובמקום ה-38 בעולם לפי מד כושר.

## ביוגרפיה

טיימור רג'אבוב נולד בבאקו לאב יהודי ולאם מוסלמית ממוצא אזרי. מילדות הוא לקח את שם המשפחה של אימו. הוא התחיל לשחק שחמט בגיל ארבע. בגיל 12 רג'אבוב ניצח באליפות אירופה לגיל עד 18. בינואר 2002, בטרם מלאו לו 15, הוא דורג לראשונה בין ה-100 שחמטאים החזקים בעולם לפי מד כושר.

בשנת 2003 רג'אבוב ניצח את רוסלן פונומריוב, גארי קספרוב ווישוואנתן אנאנד, שהיו אלופי העולם בתקופות שונות.

באליפות העולם 2004 הוא הודח בחצי הגמר על ידי מייקל אדמס.

בשנת 2006 הוא זכה במקום השני בתחרות השחמט בלינארס תוך ניצחון על אלוף העולם המכהן, וסלין טופאלוב.

בגביע העולם בשחמט בשנת 2011 הוא הודח ברבע הגמר. באליפות אירופה לקבוצות בשחמט  זכה במדליית כסף עם נבחרת אזרבייג'ן.

בשנת 2012 רג'אבוב זכה במקום השני בתחרות לזכר טל. באליפות העולם בשחמט 2012 הוא הודח ברבע הגמר.

בשנת 2013 בתחרות המועמדים הוא סיים במקום השמיני. באליפות אירופה לקבוצות בשחמט זכה במדליית זהב עם נבחרת אזרבייג'ן.

בשנת 2015 זכה במדליית הארד באליפות העולם בשחמט מהיר בברלין

בשנת 2017 הוא השתתף בגראנד פרי הוא סיים רביעי במוסקבה, ראשון בז'נבה ושישי בפאלמה ודורג שלישי בדירוג הכללי. באליפות אירופה לקבוצות בשחמט בכרתים זכה במדליית זהב עם נבחרת אזרבייג'ן.

באולימפיאדת השחמט 2018 סיים עם נבחרתו במקום ה־15. הוא זכה במדליית ארד בשולחן השני.

באוקטובר 2019 זכה בגביע העולם בשחמט 2019, לאחר שניצח בגמר את דינג לירן. לאחר שוויון במשחקים בקצב רגיל ובקצב מהיר הוא ניצח את שני משחקי הבליץ וזכה בתחרות. העפלה לגמר הקנתה לו את הזכות להשתתף בתחרות המועמדים 2020, 7 שנים לאחר השתתפותו הקודמת בתחרות, אולם בעקבות מגפת הקורונה, הוא החליט שלא להשתתף בתחרות, שתחילתה לא נדחתה על ידי פיד"ה, על מנת לא לסכן את בריאותו.

## קבלת דרגות בינלאומיות
* 1999 – אמן בינלאומי
* 2001 – בגיל 14, רב-אמן.

## מבחר תחרויות בהן השתתף
* אליפות העולם בשחמט:
: 2004 (מטעם פיד"ה), 2012
* גביע העולם בשחמט: 2005, 2007, 2009, 2011, 2017, 2019, 2023
* תחרות המועמדים 2013
* תחרות העל בבאקו 2014
* תחרות העל טאטא סטיל 2019

## השתתפות ב[[אולימפיאדת השחמט]]
בין השנים 2002 ל-2018 השתתף טיימור רג'אבוב ב-9 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים אזרים
קטגוריה:שגרירים של רצון טוב - יוניסף
קטגוריה:אזרים שנולדו ב-1987
I Won't Let You Walk Away

**I Won't Let You Walk Away** (בעברית: **אני לא אתן לך ללכת**) הוא שיר של הדיג'יי האמריקאי מאקו בהשתתפות הזמרת האמריקאית מדיסון ביר. השיר יצא לאור ב-24 בפברואר 2015 כסינגל.

אחד מכותבי השיר, אלכס סבר, אמר בראיון: "עשינו מנגינת קיץ נעימה ומהנה. רצינו שבשיר יהיה קול ולא חשבנו על זה לפני ואז אמרנו שזה יכול להיות רעיון נהדר. ברגע שהוספנו את מדיסון, השיר התעורר לחיים בקלות כי המנגינה מושלמת לקולה, לסגנון, לכתיבה ולשיר".

## וידאו קליפ
הקליפ הרשמי לשיר הועלה ב-24 בפברואר 2015 לערוץ היוטיוב של אולטרה רקורדס. בספוטיפיי צבר השיר למעלה מ-17 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי מדיסון ביר
קטגוריה:שירים באנגלית
הנטינגטון ביץ'

**הנטינגטון ביץ**' (באנגלית: **Huntington Beach**) היא עיר במחוז אורנג', דרום קליפורניה, ארצות הברית. העיר נקראת על שמו של איש העסקים האמריקאי הנרי הנטינגטון.

מבחינה כלכלית, מקורות התעסוקה המרכזיים בעיר הם: בואינג, קוויקסילבר וחברת וולמארט.

מחוז שיפור העסקים במרכז האנטינגטון ביץ, (HBDBID) הוקם בשנת 2004 כארגון עסקי ללא כוונת רווח על ידי מנהיגים עסקיים עם חזון לחזק ולשפר את החוויה של מחוז העסקים במרכז העיר האנטינגטון ביץ'. הוא כולל מעל 250 עסקים במרכז העיר המספקים למבקרים בהזדמנויות נפלאות לאוכל נהדר, קניות ומגוון שירותים אחרים, תוך שהם נהנים מנוף מרהיב של האוקיינוס השקט.

HBDBID נותן חסות ללילות גלישה עירוניים בכל יום שלישי, ואז הופכת העיר לאחד הירידים הגדולים ביותר ושוקי איכרים מוסמכים בחוף המערבי.

חלק מהשירותים החשובים האחרים אותם מספק HBDBID הם: אירועים מיוחדים לאורך השנה, סבלים במרכז העיר לניקוי נוסף, ניקוי אדים נוסף של רחובות ומדרכות, פרויקטים מיוחדים לייפוי, אנשי אבטחה 7 ימים בשבוע, ושיווק לבעלי עניין.

## דמוגרפיה
לפי מפקד האוכלוסין שנערך בשנת 2010 מתגוררים בעיר כ-189,992 תושבים בכ-74,285 משקי בית, מה שהופך את הנטינגטון ביץ' לעיר השנייה בגודלה במחוז אורנג', ולעיר ה-22 בגודלה בקליפורניה. הצפיפות היא כ-2,300.8 נפש לקמ"ר. אחוז העוני עומד על כ-8.9%.

ההרכב הגזעי של העיר הוא:
* 145,661 תושבים (76.7%) לבנים
* 21,070 תושבים (11.1%) אסיאתיים
* 1,813 (1.0%) אפרו-אמריקאים
* 992 תושבים (0.5%) אינדיאנים
* 11,193 תושבים (5.9%) מגזעים אחרים
* 8,628 תושבים (4.5%) משני גזעים או יותר
מבין תושבי העיר הידועים ניתן למנות את ג'נה ג'יימסון, ג'ייסון לי, יורגן קלינסמן, טום שילדס, ג'ואן וסטון, באקטהד, צ'ארלס קונראד הבן וברנט ריברה.

## קישורים חיצוניים

* 
* 

## הערות שוליים

קטגוריה:קליפורניה: ערים
קטגוריה:ארצות הברית: ערי חוף
קטגוריה:מחוז אורנג' (קליפורניה): ערים
קטגוריה:יישובים שהוקמו ב-1909
דורלינג קינדרסלי

**דורלינג קינדרסלי** (באנגלית: **Dorling Kindersley**, ידועה גם בשם המקוצר DK) היא הוצאה לאור בריטית בין-לאומית המתמחה בספרי עיון לכל הגילים ובספרי ילדים ונוער. ספריה מאופיינים בתמונות רבות ועושר ויזואלי. היא חברה-בת ומותג של הוצאת פינגווין רנדום שנמצא בבעלות הקונצרן הגרמני ברטלסמן והחברה הבריטית פירסון PLC. להוצאת DK משרדים בלונדון, ניו יורק, מלבורן, מינכן, ניו דלהי וטורונטו.

## היסטוריה
הוצאת DK נוסדה ב-1974. היא מפרסמת מגוון רחב של ספרים וכותרים במגוון תחומים: מדרכי טיולים (בהם סדרת מדריכי Eyewitness), ספרי אמנות ותחביבים, ספרי היסטוריה, ספרי בישול, ספרי "לייף סטייל" וסגנון חיים, מדריכים בנושאים שונים כגון גינון והורות, ספרי ידיעת הטבע, אנציקלופדיות לילדים (בהן סדרת ספרי Eyewitness) ונוער, ספרי קריאה למתחילים לילדים ועוד. בנוסף היא מוציאה ספרי ילדים "בידוריים" יותר המבוססים על מותגים כגון חברת וולט דיסני, מלחמת הכוכבים, מארוול קומיקס, DC קומיקס, לגו, סופי הג'ירפה ועוד.

ספריה של החברה, בייחוד אלה מסדרות מדריכי Eyewitness וספרי Eyewitness, מבוססים על הפילוסופיה ש"תמונה אחת שווה אלף מילים" ומאופיינים בעושר רב של צילומים, איורים עם הסברים וחומר גרפי רב. התמונות הרבות מלוות בהסברים, הן בגוף התמונה והן לצידה. חלק גדול מהתמונות נצרבות ומוצבות על רקע לבן ונותנות תחושה של מוצג במוזיאון. לחלק מהספרים מצורף תקליטור (CD) הכולל חלק מהתמונות בפורמט דיגיטלי. מספר ספרים מוצעים במארזים מיוחדים הכוללים חומר נוסף בנוסף לספר הראשי כגון פוסטר קיר אינפורמטיבי, ספרוני מידע נוסף ותיקי מומחים (המתארים את המדענים ודרך עבודתם), תקליטור מולטימדיה ודגם להרכבה.

## קישורים חיצוניים

* 

* DK FindOut - אתר חינוכי המבוסס על ספרי החברה לילדים ונוער

קטגוריה:הוצאות ספרים בממלכה המאוחדת
אל-חלה

**אל-חלה** (בערבית: **الحلة**) היא עיר הבירה של מחוז באבל שבמרכז עיראק. העיר שוכנת על נהר הפרת (שחוצה את העיר במרכזה) כ-100 ק"מ מדרום לבירת המדינה בגדאד. סביבת העיר מאופיינת בפעילות חקלאית ענפה. בעבר התקיימה באל-חלה פעילות אסלאמית רבה, וישנן הערכות כי הנביא יחזקאל קבור בסמוך לעיר. אל-חלה הפכה למרכז מנהלי חשוב בזמן שלטון האימפריה העות'מאנית והאימפריה הבריטית.
לפי אומדן רשמי מתאריך 1 ביולי 2018 אוכלוסיית העיר מנתה 455,741 בני אדם.

## היסטוריה
ככל הנראה סביבת אל-חלה הייתה מיושבת במשך אלפי שנים טרם הזמן המודרני, והייתה מרכז חשוב בממלכותיהם של חמורבי ושל אלכסנדר הגדול. בזמן שלטונו של סדאם חוסיין נעשו ניסיונות לשקם את האתרים הארכאולוגיים, ללא הצלחה רבה. במאה ה-10 שבה ההתיישבות באזור, בגדה המזרחית של הפרת. במאה ה-18 העיר הפכה למרכז מנהלי, תחת השלטון העות'מאני. בזמן מלחמת עיראק התקיימו בעיר קרבות קשים, ולאחר מכן הכו בעיר פיגועים רבים אשר קיפחו את חייהם של עשרות ומאות בני אדם.

## קישורים חיצוניים

* 

## הערות שוליים

קטגוריה:עיראק: ערים
קטגוריה:ערים קדושות
קטגוריה:יישובים שהוקמו במאה ה-12
כוחה של אהבה (שיר של נטלי פרץ)

**כוחה של אהבה** הוא סינגל שהוקלט על ידי הזמרת המזרחית-ים תיכונית נטלי פרץ. השיר יצא לאור ב-13 במרץ 2018, כסינגל שלא מתוך אלבום, תחת חסות של חברת התקליטים, "Mobile1 Music".

בסמוך לצאתו של השיר כסינגל, העלתה פרץ קליפ עם מילותיו של השיר, לערוץ היוטיוב הרשמי שלה.

## רקע וכתיבה
השיר נכתב על ידי ניסים מרי, הופק על ידי אלי קשת והולחן על ידי אבי גוטמן. השיר זכה להצלחה רבה, וכעבור כמה ימים מצאתו, הודיעה פרץ בעמוד הפייסבוק שלה כי השיר הפך לאחד מן השירים העבריים המושמעים ביותר באפל מיוזיק, במרץ 2018.

קליפ המילים שיצא לשיר זכה להצלחה נאה, ונכון ל-26 במאי 2018, מונה הצפיות שלו עומד על כ-364 אלף צפיות.

## ביקורת
אתר המוזיקה "הכותל הישראלי" סקר את השיר ואמר עליו כי: "יש כאן יותר מדי שבירות של מילים בביצוע ומשיכה של אחרות, אבל בסך הכלל נטלי פרץ מפגינה יכולת ביצוע מצוינות. החוזק שיוצא מהשירה שלה מבטא היטב את המילים של האישה שלא נותנת עוד הזדמנות לגבר שנטש לטובת אחרת: בטוחה בעצמה, יציבה, אמינה".

## קישורים חיצוניים

* הקלטת השיר כוחה של אהבה באתר יוטיוב

## הערות שוליים

קטגוריה:שירים בעברית
קטגוריה:סינגלים בהוצאת Mobile1 Music
מנהל תהליך ראשי

**מנהל תהליך ראשי** (באנגלית: **Chief Process Officer** ובראשי תיבות: **CPO**) הוא מנהל אחראי על ניהול תהליכים עסקיים ברמה הגבוהה ביותר של הארגון. CPO בדרך כלל מדווח ישירות למנכ"ל או לדירקטוריון. הוא מפקח על פעילויות תהליכים עסקיים, קובע מנגנוני בקרה ואחראי על הגדרת כללים, מדיניות וקווים מנחים של הארגון על מנת להבטיח שהיעדים העיקריים תואמים את אסטרטגיית החברה.

ה- CPO מגדיר את אסטרטגיית ניהול התהליך ואת המטרות הקשורות לחברה; פיתוח, מדיניות, הסמכה והכשרה, הצגת המודל לתהליך; פיקוח על התאמה, נכונות ויעילות התהליך בחברה.

## הערות שוליים

קטגוריה:תפקידי ניהול ראשיים
אורבניקה

**אוֹרְבָנִיקָה** (**URBANICA**) הוא מותג אופנה ישראלי בבעלות חברת "פאלו ריטייל בע"מ" לייצור ושיווק של פריטי לבוש. המותג שייך לקבוצת הודיס.

## מאפיינים
אורבניקה הוא מותג של אופנה ישראלית אשר מיועדת לכלל האוכלוסייה. הרשת מבוססת על הקונספט של One Stop Shop , כלומר חנות גדולה המציעה מגוון רחב של פריטי לבוש. הרשת משווקת מוצרי אופנה במחירים הנחשבים לנוחים. הרשת מספקת קולקציות לכל המשפחה: נשים, גברים וילדים, לצד בגדי קז'ואל, בגדי ערב, בגדי ספורט, הלבשה תחתונה, נעליים, אביזרי אופנה וקוסמטיקה. עיצוב החנויות צבעוני וכולל שימוש במסכי לד בגודל 30 מ"ר, בנוסף למסכים נוספים הפזורים ברחבי הסניף המקרינים קטעי וידאו ארט שבוימו במיוחד עבור הרשת.

לאורך השנים מספר ידוענים שימשו כפרזנטורים של המותג, כשהבולטת שבהם היא בר רפאלי, והיא גם שותפה בבעלות על המותג. רפאלי אף השתתפה בהשקת החנות הראשונה של הרשת בקניון G (מתחם סינמה סיטי ראשון לציון, אירוע אליו הגיעו כ-10,000 מבקרים. סניף זה, המשתרע על פני 2,400 מ"ר, היה חנות האופנה הגדולה בישראל. בשנת 2017 פתחה הרשת סניף בבילו סנטר אשר שטחו אף גדול יותר ועומד על 2,700 מ"ר. בינואר 2025 המותג החליט לסיים את עבודתו המקצועית עם שני הפרזנטורים הקודמים, סטטיק ואגם בוחבוט, בהחלטה משותפת והכריז על אלה לי להב ואבי אבורומי כפרזנטורים חדשים.

נכון לינואר 2025, לרשת 28 סניפים ברחבי הארץ.

## קישורים חיצוניים
*

## הערות שוליים

קטגוריה:ישראל: תעשיית טקסטיל
קטגוריה:רשתות שיווק בישראל
קטגוריה:מותגים
קטגוריה:בר רפאלי
קטגוריה:ישראל: חברות שהוקמו ב-2015
קטגוריה:קסטרו מודל